open-index/open-wikipedia-markdown huggingface dataset:
Det er bare verdens undergang

***Det er bare verdens undergang*** (originaltittel *Juste la fin du monde*) er en canadisk-fransk dramafilm fra 2016, regissert av Xavier Dolan. Dolan skrev også manuset basert på skuespillet *Juste la fin du monde* av Jean-Luc Lagarce. Gaspard Ulliel, Nathalie Baye, Marion Cotillard, Léa Seydoux og Vincent Cassel spiller hovedrollene. 

Filmen konkurrerte om Gullpalmen under filmfestivalen i Cannes i 2016 og hadde verdenspremière der 19. mai. Den vant juryprisen Grand Prix. Filmen hadde kinopremière i Québec og Frankrike 21. september 2016. Den ble valgt ut som Canadas bidrag til Oscar for beste fremmedspråklige film for den 89. Oscar-utdelingen. 

Dette er Dolans tredje film som blir valgt ut som Canadas bidrag etter *[[J'ai tué ma mère]]* og *[[Mamma (film)|Mamma]]*.

## Handling
Etter 12 års fravær kommer forfatteren Louis (Gaspard Ulliel) hjem til familien for å fortelle dem at han er døende. Det blir en amper gjenforening.

## Medvirkende
* Nathalie Baye som Martine
* Vincent Cassel som Antoine
* Marion Cotillard som Catherine
* Léa Seydoux som Suzanne 
* Gaspard Ulliel som Louis

## Referanser


## Eksterne lenker
*
Runn

**Runn** er en innsjø i Borlänge kommune og Falu kommune i Dalarna, Sverige, og inngår i Dalälvens nedbørsfelt. Innsjøen er 32 meter dyp, har et areal på 63,5 kvadratkilometer og ligger 107 meter over havet. Innsjøen har utløp i sørenden via den korte *Lillälven,* men også gjennom et parallelt løp på vestsiden av Sunnanö. Det er påvist ti fiskearter i innsjøen, herunder abbor, gjedde og lake.

Runn er Dalarnas nest største innsjø etter Siljan, og den 44. største i Sverige.

Blant de viktigste tilsigene er spesielt Faluån og Svärdsjövassdraget, som har sine utspring i skogene mellom Dalarna og Gävleborgs län (Hälsingland). Runn går gjennom Lillälven ut i Dalälven ved Torsång. Runns sørvestlige del heter Ösjön, skilt fra resten av Runn av et 100 m bredt sund. Osjön blir i blant ansett som en egen innsjø, men ligger på samme høyde. Også Vikasjön og Liljan ligger på samme nivå og kan anses som deler av Runn, men er likevel noe mer adskilt.

I fortellingene om kong Gustav Vasas eventyr krysset Gustav Runn. Han reiste over vannet for å unnslippe danske knekter. Han fulgte Svärdsjövassdraget oppover og endte opp ved Isala på nordsiden av Svärdsjö.

I februar hvert år arrangeres *Runn Winter Week* (tidligere Runndagarna). I løpet av uken foregår arrangementer langs hele vatnet, blant annet Marathon Speed Skating.

## Se også
* Liste over innsjøer i Skandinavia

## Referanser




## Eksterne lenker
* Runn - Fiske i Runn 
* Nedbørfelt på Sveriges meteorologiske og hydrologiske institutt Vattenwebb (S-HYPE) 
* Laste ned data fra den svenske Vattenarkiv
* Runn på VISSE
Jazmin Carlin

**Jazmin Carlin** (født 1990) er en britisk svømmer.

Hun representerte Storbritannia under Sommer-OL 2016 i Rio de Janeiro, der hun tok to sølv.

## Referanser


## Eksterne lenker
*
Kylie Masse

**Kylie Masse** (født 1996) er en canadisk svømmer.

Hun representerte Canada under Sommer-OL 2016 i Rio de Janeiro, der hun tok bronse på 100 meter rygg.

I 2021 representerte Masse Canada under Sommer-OL 2020 i Tokyo, der hun tok sølv på 200 meter rygg med tiden 2.05,42 som var ny nasjonal rekord.

Hun representerte Canada under Sommer-OL 2024 i Paris på 200 m rygg hvor hun vant bronse. Hun deltok også på 4 × 100 meter medley stafett blandet, der laget kom på 5. plass i finalen. Hun deltok også i 4 × 100 meter medley stafett, der laget kom på 4. plass i finalen.

## Referanser


## Eksterne lenker
*
Rie Kaneto

**Rie Kaneto** (født 8. september 1988) er en japansk svømmer.

Hun representerte Japan under Sommer-OL 2016 i Rio de Janeiro, der hun tok gull på 200 meter brystsvømming.

## Referanser


## Eksterne lenker
*
Shi Jinglin

**Shi Jinglin** (født 3. januar 1993) er en kinesisk svømmer.

Hun representerte Kina under Sommer-OL 2016 i Rio de Janeiro, der hun tok bronse på 200 meter bryst.

## Referanser


## Eksterne lenker
*
Leah Smith

**Leah Smith** (født 19. april 1995) er en amerikansk svømmer.

Hun representerte USA under Sommer-OL 2016 i Rio de Janeiro, der hun tok gull og bronse.

## Referanser


## Eksterne lenker
*
Ferry Weertman

**Ferry Weertman** (født 27. juni 1992) er en nederlandsk svømmer.

Han representerte Nederland under Sommer-OL 2016 i Rio de Janeiro, der han tok gull i maratonsvømming.

I august 2016 ble han utnevnt til ridder av Oranje-Nassau-ordenen.

I 2021 representerte han Nederland under Sommer-OL 2020 i Tokyo der han kom på 7. plass på 10 kilometer maratonsvømming.

## Referanser


## Eksterne lenker
*
Marc-Antoine Olivier

**Marc-Antoine Olivier** (født 1996) er en fransk svømmer.

Han representerte Frankrike under Sommer-OL 2016 i Rio de Janeiro, der han tok bronse i maratonsvømming.

I 2021 representerte han Frankrike under Sommer-OL 2020 i Tokyo der han kom på 6. plass på 10 kilometer maratonsvømming.

Han representerte landet sitt under Sommer-OL 2024 i Paris der han kom på 7. plass på 10 kilometer maratonsvømming.

## Referanser


## Eksterne lenker
*
Guinea-Bissau under Paralympiske sommerleker 2016

**[[Guinea-Bissau]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.

Før lekene i Rio 2016 hadde ikke Guinea-Bissau vunnet noen medaljer. Landet hadde kun deltatt i sommerlekene i 2012 tidligere.

## Medaljer

## Referanser
Beslutningsforum for nye metoder

**Beslutningsforum for nye metoder** er et norsk statlig organ, etablert i 2013, som nasjonalt system for innføring av nye metoder i spesialisthelsetjenesten.

Nye metoder er et prioriteringsverktøy. Beslutningsforum beslutter hvilke nye behandlingsmetoder og legemidler spesialisthelsetjenesten i Norge kan bruke.

Stortinget har fastsatt tre kriterier for hvordan sykehusenes budsjetter skal prioriteres i møte med nye metoder. De tre kriteriene er alvorlighet av sykdommen, nytte/effekt av behandlingen og ressursbruk/pris. Det er prioriteringsmeldingen fra 2016 som danner grunnlaget for jobben.

Prioriteringskriteriene skal vurderes samlet og veies mot hverandre.

Den økonomiske rammen er fast, og det kommer ikke mer penger over statsbudsjettet ved et ja i Beslutningsforum. Dermed vil et ja til et nytt legemiddel eller ny metode samtidig gjøre at det blir mindre til behandling av andre pasientgrupper.

Det er de fire administrerende direktørene i de regionale helseforetakene i Norge som sammen utgjør Beslutningsforum. Per 2022 er lederen for Beslutningsforum administrerende direktør i Helse Vest, Inger Cathrine Bryne. I tillegg deltar observatør fra brukerutvalg og Helsedirektoratet. Bisittere på møtene er også sekretariatet for Beslutningsforum, Statens legemiddelverk, de fire fagdirektørene i de regionale helseforetakene, fagdirektørsekretariatet og kommunikasjonsrådgiver fra regionalt helseforetak.

Ledelse av Beslutningsforum roteres mellom de administrerende direktørene i de regionale helseforetakene. Siden opprettelse har dette vært:

## Se også
* Nasjonalt råd for prioritering i helse- og omsorgstjenesten

## Referanser


## Eksterne lenker
* 
* Prioriteringsmeldingen fra 2016
Madeline Groves

**Madeline Groves** (født 25. mai 1995) er en australsk svømmer.

Hun representerte Australia under Sommer-OL 2016 i Rio de Janeiro, der hun vant to sølvmedaljer.

## Referanser


## Eksterne lenker
*
Guinea-Bissau under Paralympiske sommerleker 2012

**[[Guinea-Bissau]]** deltok i De **[[paralympiske sommerleker 2012]]** i London, Storbritannia, fra 29. august til 9. september 2012. Dette var første gang nasjonen deltok i sommerlekene.

## Medaljer

## Referanser
Chantal Van Landeghem

**Chantal Van Landeghem** (født 5. mars 1994) er en canadisk svømmer.

Hun representerte Canada under Sommer-OL 2016 i Rio de Janeiro, der hun tok bronse på 100 meter fri stafett.

## Referanser


## Eksterne lenker
*
Rachele Bruni

**Rachele Bruni** (født 1990) er en italiensk svømmer.

Hun representerte Italia under Sommer-OL 2016 i Rio de Janeiro, der hun tok sølv i maratonsvømming.

I 2021 representerte hun Italia under Sommer-OL 2020 i Tokyo der hun kom på 14. plass på 10 kilometer maratonsvømming.

## Referanser


## Eksterne lenker
*
Callum Skinner

**Callum Skinner** (født 20. august 1992) er en britisk syklist.

Han representerte Storbritannia under Sommer-OL 2016 i Rio de Janeiro, der han tok gull i lagsprint og sølv i sprint.

## Referanser


## Eksterne lenker
*
Matthijs Büchli

**Matthijs Büchli** (født 13. desember 1992) er en nederlandsk syklist.

Han representerte Nederland under Sommer-OL 2016 i Rio de Janeiro, der han tok sølv i keirin.

Under Sommer-OL 2020 i Tokyo som ble arrangert i 2021, tok han gull i lagsprint.

## Referanser


## Eksterne lenker
*
Sam Welsford

**Sam Welsford** (født 19. januar 1996) er en australsk syklist.

Han representerte Australia under Sommer-OL 2016 i Rio de Janeiro, der han tok sølv i lagforfølgelse.

Under Sommer-OL 2020 i Tokyo som ble arrangert i 2021, ble han nummer 11 i omnium og tok bronse i lagforfølgelse.

Under Sommer-OL 2024 som ble avholdt i Paris, tok han gull.

## Referanser


## Eksterne lenker
*
Carlos Ramírez

**Carlos Ramírez** (født 12. mars 1994) er en colombiansk syklist.

Han representerte Colombia under Sommer-OL 2016 i Rio de Janeiro, der han tok bronse i BMX.

Under Sommer-OL 2020 i Tokyo som ble arrangert i 2021, tok han bronse.

## Referanser


## Eksterne lenker
*
Concurrent Pascal

**Concurrent Pascal** er et programmeringsspråk som ble utviklet av informatikeren Per Brinch Hansen. Språket har som oppgave å skrive programmer med parallelle beregninger, som for eksempel operativsystemer og sanntids monitorerings-systemer på datamaskiner med  delt minne.

Et separat språk, Sequential Pascal, blir brukt som språket for applikasjoner som kjøres av operativsystemene som er skrevet i Concurrent Pascal. Begge språkene er utvidelser av Niklaus Wirth’s Pascal og deler en felles trådbasert kommandotolk.

## Referanser
Kamerun under Paralympiske sommerleker 2016

**[[Kamerun]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.

Før lekene i Rio 2016 hadde ikke Kamerun vunnet noen medaljer. Landet hadde kun deltatt i sommerlekene i 2012 tidligere.

## Medaljer

## Referanser
Ivar Prydz Gladhaug

**Ivar Prydz Gladhaug** (født 17. juli 1953 i Hamar) er en norsk kirurg og professor i medisin ved Universitetet i Oslo. Han var instituttleder ved Institutt for klinisk medisin Universitetet i Oslo i perioden 1. januar 2011 til 31. desember 2018. Han er dekan ved Det medisinske fakultet ved Universitetet i Oslo for perioden 1. januar 2019 til 31. desember 2022.

Han ble cand.med. i 1982 og dr.med. i 1990 ved Universitetet i Oslo, spesialist i generell kirurgi i 1996 og i gastroenterologisk kirurgi i 1999. Han ble ansatt som overlege i gastroenterologisk kirurgi ved Rikshospitalet i 2000, ble førsteamanuensis ved Universitetet i Oslo i 2004 og professor i kirurgi i hovedstilling i 2009. Hans faglige arbeid er hovedsakelig innen kreftforskning og kreftkirurgi, spesielt i lever, galleveier og bukspyttkjertel.

## Referanser
Extended Window Manager Hints

**Extended Window Manager Hints**, også kalt **NetWM** og **Net WM** er en standard for vindusbehandlere som kjører på vindussystemet X. Den definerer ulike interaksjoner mellom vindusbehandlere, verktøy og applikasjoner, som alle er en del av et komplett skrivebordsmiljø. Standarden bygger på funksjonaliteten til Inter-Client Communication Conventions Manual (ICCCM).

## Referanser
Kamerun under Paralympiske sommerleker 2012

**[[Kamerun]]** deltok i **[[Paralympiske sommerleker 2012]]** i London, Storbritannia, fra 29. august til 9. september 2012.

Dette var første gang nasjonen deltok i de paralympiske lekene.

## Medaljer

## Referanser
Angola under Paralympiske sommerleker 2008

**[[Angola]]** deltok under **[[Paralympiske sommerleker 2008]]** i Beijing, Kina, fra 6. til 17. september 2008.

Før lekene i Beijing 2008 hadde Angola vunnet 3 medaljer (3 gull, 0 sølv og 0 bronse) fra de 3 sommerlekene det hadde deltatt i siden 1996.

## Medaljer

## Referanser
Kjølbergs plass (Oslo)

**Kjølbergs plass** var en plass på Tøyen i bydel Gamle Oslo, i krysset mellom Kjølberggata og Håkons gate. Sistnevnte gikk tidligere gjennom til Kjølberggata, men gateløpet er siden lagt om.

Plassnavnet er brukt på gamle postkort (jf. illustrasjonen her), men er sjelden å se på kart.

## Referanser
Angola under Paralympiske sommerleker 2004

**[[Angola]]** deltok under **[[Paralympiske sommerleker 2004]]** i Athen, Hellas, fra 17. til 28. september 2004.

Før lekene i Athen 2004 hadde ikke Angola vunnet noen medaljer fra de 2 sommerlekene det hadde deltatt i siden 1996.

## Medaljer

## Referanser
Joseph Jacobs

**Joseph Jacobs** (født 29. august 1854, død 30. januar 1916) var en australsk folklorist, historiker og forfatter. Han er mest kjent for å ha samlet og publisert engelske folkeeventyr, blant annet *[[Jack og bønnestengelen]]*, *[[Gullhår og de tre bjørnene]]* og *[[De tre små grisene]]*. Han publiserte sin samling *English Fairy Tales* i 1890 og fulgte opp med *More English Fairytales* i 1894. Han gav også ut samlinger av jødiske, keltiske og indiske eventyr, noe som gjorde ham til en av de mest populære eventyrsamlerne på det engelske språk.

## Biografi
Jacobs ble født i Australia. Han var den sjette overlevende sønnen til John Jacobs, som hadde emigrert fra London rundt 1837, og hans kone Sarah. Jacobs fikk sin utdannelse ved Sydney Grammar School og ved Universitetet i Sydney, hvor han fikk et stipend for klassikere, matematikk og kjemi. Han fullførte ikke sine studier i Sidney, men dro til England i en alder av 18 år og begynte på St John's College i Cambridge. Han ble utekaminert i 1876, og i studerte i 1877 ved Universitetet i Berlin.

Jacobs giftet seg med Georgina Horne og ble far til to sønner og en datter. I 1900 flyttet han til New York i USA for å være redaktør for Jewish Encyclopedia. Der ble han boende til han døde 30. januar 1916 i sitt hjem i Yonkers, New York.

## Folkeeventyr

Fra 1899 til 1900 var han redaktør for tidsskriftet *Folklore*, og fra 1890 til 1916 gav han ut flere eventyrsamlinger som ble gitt ut med illustrasjoner av John Dickson Batten. Han var inspirert av brødrene Grimm og den romatiske nasjonalismen som var vanlig hos eventyrsamlere på denne tiden. Han ønsket at engelske barn skulle ha tilgang på engelske eventyr, da de fremt til da i hovedsak hadde lest franske og tyske eventyr.

Selv om han samlet mange fortellingen under navnet eventyr, er mange av dem utypiske for sjangeren. *Binnorie* (i *English Fairy Tales*) og *Tamlane* (i *More English Fairy Tales*) er prosaversjoner av gamle viser, *The Old Woman and Her Pig* (i *English Fairy Tales*) er et barnedikt, *Henny-Penny* (i *English Fairy Tales*) er en fabel, og *The Buried Moon* (i *More English Fairy Tales*) har mytiske overtoner i en grad som er uvanlig i eventyr. Ifølge hans egen analyse av *English Fairy Tales*: «Av de åttisju fortellingene  samlet i mine to bind, er trettiåtte virkelige eventyr, ti er sagaer eller legender, nitten er sketsjer, fire er kumulative historier, seks er dyrefortellingen, og ti er røverhistorier.»

## Bibliografi
* *Earliest English Version of the Fables of Bidpai* (1888)
* *Fables of [[Æsops fabler|Aesop]]* (1889)
* *English Fairy Tales* (1890)
* *Celtic Fairy Tales* (1892)
* *The Jews of Angevin England* (1893)
* *More English Fairy Tales* (1894)
* *Studies in Biblical Archaeology* (1894)
* *More Celtic Fairy Tales* (1894)
* *Jewish Encyclopedia* - Redaktør fra 1900
* *Indian Fairy Tales* (1912)
* *European Folk and Fairy Tales* (også kjent som *Europa's Fairy Book*) (1916)

## Referanser


## Eksterne lenker
Angola under Paralympiske sommerleker 2012

**[[Angola]]** deltok under **[[Paralympiske sommerleker 2012]]** i London, Storbritannia, fra 29. august til 9. september 2012.

Før lekene i London 2012 hadde Angola vunnet 6 medaljer (3 gull, 3 sølv og 0 bronse) i de 4 sommerlekene det hadde deltatt i siden 1996.

## Medaljer

## Referanser
Primærhelsetjenesten (Norge)

**Primærhelsetjenesten** er delen av Norges helsevesen som er organisert i kommunene. Den består av fastlegene, hjemmesykepleie, helsesøstre, fysioterapeuter, ergoterapeuter, logopeder, annet autorisert helsepersonell som fysioterpeuter og kiropraktorer, og av institusjoner som sykehjem og bo- og servicesentre.

Primærhelsetjenesten kalles ofte «førstelinjetjenesten», i motsetning til «andrelinjetjenesten» som er spesialisthelsetjenesten.

## Offentlige leger
Ved innføring av kommunehelseloven i 1984 ble de gamle distriktslegene, som var embetsmenn ansatt av staten og underordnet fylkeslegen, overført til kommunal kommunelegestilling underordnet rådmann og ofte underordnet helse- og sosialsjef. De offentlige legene har vanligvis deltidsoppgaver som offentlige leger med hovedbeskjeftigelse som privatpraktiserende lege.

## Privatpraktiserende leger
De privatpraktiserende legene hadde tidligere en helt fri stilling og kunne etablere seg der de ville. Fra 1984 ble det innført driftstilskudd som kommunene opprettet og betalte. Dette ble med fastlegeordningen fra 2002 avløst av «per capita-tilskudd» som fastlegene får per antall innbyggere på sin fastlegeliste.

## Legevakt
Legevakten skal benyttes til tilstander som ikke kan vente til legekontorene åpner.

Fra gammelt av var det ikke organisert legevakt og legene rykket ut i sykebesøk ved behov. Da fungerte ektefellen og telefondamen i den manuelle telefonsentralen som vaktsentral. På 70-tallet organiserte legene legevakt som en kollegial ordning. I 1979 fikk kommunen ansvar for organisering av legevakt. Vanligvis har dette vært organisert med en enkelt eller få kommuner med lege i hjemmevakt som rykket ut til pasientens hjem eller til eget kontor.

De siste årene er det blitt mer vanlig med større interkommunale legevakter lokalisert ved mottakelsesavdelingen ved lokalsykehuset med tilstedevakt for legen.

## Henvisningsplikt
Etter innføring av fastlegeordningen i 2001 ble det innført henvisningsplikt, det vil si at pasienter som skulle til spesialist må ha henvisning fra en allmennpraktiserende lege. Dette er hensiktsmessig for å ha kort ventetid hos spesialister, og at primærlegene selv løser de problemene som kan løses lokalt.

Stortinget vedtok høsten 2005 å gi manuellterapeuter og kiropraktorer fullmakt til å henvise pasienter til spesialist.

## Hjemmesykepleie
Hjemmesykepleie er en tjeneste som yter sykepleie for pasienter i eget hjem. Tjenesten drives av kommunen, ofte organisert under Pleie og omsorgstjenesten i kommunen. Tjenesten ble først opprettet som menighetssøstertjeneste av kirken, men er siden blitt et kommunalt ansvar. Ofte organiseres hjemmesykepleie sammen med hjemmehjelpsordningen.

## Sykehjem
Sykehjem er en kommunal institusjon for pasienter som ikke greier seg i eget hjem med hjemmesykepleie og hjemmehjelp. Det er vanlig at eldre dårlig fungerende får langtidsplasser på sykehjem. Noen pasienter får korttidsopphold eller en rulleringsplass, ofte som en avlastning for familiemedlemmer som yter tilsyn og pleie over tid.

## Referanser
Evolusjonær erkjennelsesteori

**Evolusjonær erkjennelsesteori** (*evolusjonær epistemologi*) er en form for erkjennelsesteori som forklarer erkjennelse som et resultat av biologisk evolusjon eller som en evolusjonær prosess. Begrepet ble prega av Donald T. Campbell.

De ulike oppatningene innen evolusjonær erkjennelsesteori kan grupperes i to kategorier (som ikke utelukker hverandre):
# Erkjennelse, dvs. økning av innsikt, viten eller kunnskap, er en prosess som foregår på samme måte (eller i det minste på en måte som ligner på) biologisk evolusjon. Kunnskapsøkning betraktes i så fall som en form for kulturell evolusjon, i den forstand at forestillinger, teorier, ideologier osv. kan gjennomgå endringer over tid, øke i utbredelse, tilpasses til endra kulturelle betingelser, oppstå eller dø ut. Mens noen evolusjonære epistemologer ser på fellestrekkene mellom kunnskapsøkning og biologisk evolusjon som overfladiske likheter, ser andre dem som et resultat av de samme universelle lovene som utfolder seg i forskjellige «domener»:
#* Kunnskapsøkning kan fremstilles som å følge darwinistiske lover. Nye ideer fremsettes (=&nbsp;mutasjoner) og testes så mot virkeligheten (=&nbsp;naturlig seleksjon). Blant ulike ideer forkastes de som ikke består testene (=&nbsp;konkurranse).
#* Alternativt har kunnskapsøkning blitt fremstilt på ikke-darwinistiske måter. Eksempelvis har det blitt argumentert at bestående ideer gjennomgår målretta endringer (mens mutasjoner er tilfeldige), og at slike «erverva egenskaper» går i arv (lamarckisme, induktivisme).
# Erkjennelsen er forma – dvs. muliggjort, men også begrensa – av at våre sanser og mentale evner er et resultat av biologisk evolusjon. Denne oppfatninga har to implikasjoner (som kan vektes noe ulikt av ulike evolusjonære epistemologer):
#* Våre sanser og intellektuelle evner *gir oss informasjon om verden rundt oss*. En art som ikke kan respondere adekvat til miljøbetingelsene (både trusler og muligheter), hadde rett og slett ikke overlevd. Dette kan oppfattes som et argument *for* epistemologisk realisme.
#* Våre sanser, intellektuelle evner og dermed kunnskap gir oss *ikke perfekt og fullstendig* informasjon om verden rundt oss. Evolusjon «sløser» ikke med ressurser, og sanser er sjelden bedre enn de trenger å være for å overleve. Dette kan oppfattes som et argument *mot* realisme, i hvert fall mot en *naiv realisme* (men for en kritisk realisme).

Kjente tilhengere av evolusjonære erkjennelsesteorier, foruten Donald Campbell, er Konrad Lorenz, Karl Popper, Rupert Riedl og Gerhard Vollmer. Mens filosofen Popper forfekta en darwinistisk (og falsifikasjonistisk) variant, stod f.eks. biologen Lorenz for en lamarckistisk (og induktivistisk) variant. Richard Dawkins’ teori om memetisk evolusjon (evolusjon av «ideer» i videst forstand) kan også betraktes som en versjon av en evolusjonær erkjennelsesteori.

## Litteratur
* 
* 
* 
* 
* 
* 
*
Karasu (Eufrat)

**Karasu** eller **Vest-Eufrat** er ei elv i østlige Tyrkia. I antikken var det greske navnet *Τηλεβόας* (Telebóas). Kilden er nord for Erzurum. Den renner vekselvis i vestlig og sørlig retning. Til slutt løper den ut i magasinet som er skapt av Kebandemningen. Murat og Karasu forenes her og danner Eufrat.  

## Eksterne lenker
*
Shami Chakrabarti

**Sharmishta «Shami» Chakrabarti** (født 1969) er en britisk politiker for Labour Party, skrankeadvokat (*barrister*) og seremoniell rektor ved Essex University. 6. september 2016 ble hun utnevnt til *[[life peer]]* med tittelen «baronesse Chakrabarti, av Kennington i London-bydelen Lambeth».

Chakrabarti ble født i Harrow og studerte jus ved London School of Economics.

## Referanser
Angola under Paralympiske sommerleker 1996

**[[Angola]]** deltok under **[[Paralympiske sommerleker 1996]]** i Atlanta, Georgia, USA, fra 16. til 25. august 1996.

Dette var første gang Angola deltok under de paralympiske leker.

## Medaljer

## Referanser
Angola under Paralympiske sommerleker 2000

**[[Angola]]** deltok under **[[Paralympiske sommerleker 2000]]** i Sydney, Australia, fra 18. til 29. oktober 2000.

Før lekene i Sydney 2000 hadde ikke Angola vunnet noen medaljer fra de eneste sommerlekene det hadde deltatt i (1996).

## Medaljer

## Referanser
Pedersens sykkel

**Pedersens sykkel**, også kalt **Dursley Pedersen sykkel** er en sykkel som ble utviklet av den danske oppfinneren Mikael Pedersen og produsert i den engelske byen Dursley. Seiv om den aldri ble enormt populær har den fortsatt trofaste tilhengere og produseres fremdeles i dag. Dens uvanlige ramme er beskrevet som et  «rent kors». ble markedsført som cantilever, og har et særegent hengekøye-aktig sete. Varianter omfatter lette racersykler, tandem, og en samnenleggbar variant. Andre Pedersen oppfinnelser omfatter to og tre-trinns gir i navet.

## Historie
Pedersen fikk patent i Storbritannia for sykkelen sin i begynnelsen av 1890-tallet og bygde den første modellen i trematerialer. Han dannet Pedersen Cycle Frame  Co. Ltd, og da den kom i økonomiske vanskeligheter ble produksjonen videreført av Dursley Pedersen Cycle Co. Bygging ble også lisensiert til andre produsenter, og ca 30&nbsp;000 enheter ble produsert tidlig på 1920-tallet, men utformingen slo egentlig aldri an. 
I 1978 gjenoptok Jesper Sølling produksjon i København og den er blitt etterfulgt av andre.

## Galleri

File:Pedersen-Rad.jpg|Moderne Pedersen sykkel.
File:Pedersen Bike.jpg|Moderne Pedersen sykkel.
File:Pederson Fahrrad 2004.jpg|Moderne Pedersen sykkel.
File:Ironbridge 17.jpg|Antikke Pedersen på et museum


## Referanser
Benin under Paralympiske sommerleker 2004

**[[Benin]]** deltok under **[[Paralympiske sommerleker 2004]]** i Athen, Hellas, fra 17. til 28. september 2004.

Før lekene i Athen 2004 hadde ikke Benin vunnet noen medaljer fra de eneste sommerlekene det hadde deltatt i (2000).

## Medaljer

## Referanser
Pokémon Link!

***Pokémon Link!*** (japansk:  **'), utgitt som ***Pokémon Trozei!**' i [[Nord-Amerika]], er et [[puzzle]]videospill til [[Nintendo DS]] utviklet av [[Genius Sonority]] og utgitt av [[Nintendo]] i 2005. En oppfølger til spillet, *Pokémon Link: Battle!*, kom til [[Nintendo 3DS]] i 2014.

Spillmekanikken i *Pokémon Link!* minner om både *Tetris* og *Yoshi's Cookie''. Blokkene er symboler formet som diverse pokémoner. Blokkene faller ned på begge skjermene, men kun de på den nederste skjermen kan flyttes og matches. Spilleren kan flytte blokkene til venstre og høyre, og pokémonene som ble flyttet av kanten av skjermen dukker opp på motsatt side. Blokkene kan også flyttes nedover, og de nederste blokkene vil da havne på toppen. De kan også flyttes oppover, men vil umiddelbart falle ned igjen med mindre en match oppstår.

## Eksterne lenker
*
Benin under Paralympiske sommerleker 2000

**[[Benin]]** deltok under **[[Paralympiske sommerleker 2000]]** i Sydney, Australia, fra 18. til 29. oktober 2000.

Dette var de første paralympiske leker som landet deltok i.

## Medaljer

## Referanser
Peder Lobben

**Peder Lobben** (født 1858 som *Peder Johansen* fra Lobben ved Skotselv, død 19. oktober 1954) var en norsk mekaniker og selvlært ingeniør. Som ung emigrerte han til USA og ble der kjent med den nye undervisningsformen, korrespondanseskoler. Tilbake i Norge etablerte han i 1916 Lobbens tekniske korrespondance skole.

Hans bok: *Machinists' and Draftsmen's Handbook Containing Tables, Rules, and Formulas, Intended as a Reference Book for All Interested in Mechanical Work* omsettes fortsatt i USA, snart 100 år etter at den ble utgitt første gang

## Bibliografi
**Lommebog for Mekanikere : en praktisk Haandbog indeholdende Principer, Formler, Tabeller, Regler og Data : til Brug for Mekanikere, Tegnere, Maskinkonstruktører og andre mekaniske Arbeidere* 1901
**Lobbens tekniske bibliotek : samlet udgave af haandbøkerne ved Peder Lobbens tekniske korrespondance-skole*. Oslo : Aschehoug, 1922-1928

## Referanser


## Eksterne lenker
* Mer om Lobben
Murat (elv)

**Murat** eller **Øst-Eufrat** er ei elv i østlige Tyrkia. På tyrkisk kalles den *Murat Nehri* og på armensk *Արածանի* (Aratsani). I antikken ble den kalt *Arsanias*. Kilden er nord for Vansjøen og herfra renner den mot vest. Til slutt løper den ut i magasinet som er skapt av Kebandemningen. Karasu og Murat forenes her og danner Eufrat.  

## Eksterne lenker
*
Breder Carlsen

**Breder Andreas Carlsen** (født 1. juli 1862 i Bodin kommune – nå en del av Bodø, død 16. mai 1935 i Bodø) var en norsk forretningsmann og oppfinner. Han åpnet butikk i Bodø i 1891. Ved folketellingene i 1900, og 1910 var han også benevnt som oppfinner. Hans viktigste oppfinnelse var en oppblåsbar redningsvest som fikk navnet Tethys. 

Beder Carlsen var sønn av Carl Hans Larsen Vikan og hustru Hanna Kristina Christensdatter. Han var gift med Thea Lambrigtsdatter fra Næsset i Romsdalen. Blant de andre oppfinnelsene til Breder, er de viktigste: Den Vendbar Ullsokken eller «tubesock» og Bølgedemperen Triumf. Han deltok på flere utstillinger og Varemesser med disse. I 1908 var det Fiskerimessen i Trondheim, og der deltok Breder med Tethys.

Da Roald Amundsen og hans ekspedisjon var på vei til Svalbard for å forsøke å nå Nordpolen med flyene N-24 og N-25 i 1925, møtt Breder opp på hurtigruta i Bodø, og viste fram redningsvesten. Amundsen og Riiser-Larsen, som var utrustningsansvarlig, bestilte seks vester. Da ekspedisjon så vidt kom tilbake, med bare ett fly, sier Amundsen at det var takket være vestene som  Oskar Omdal og Leif Ragnar Dietrichson hadde på at ekspedisjonen i det hele tatt kom tilbake.

## Referanser
Kelkit Çayı

**Kelkit Çayı** er ei elv i nordlige Tyrkia. I antikken ble den kalt *Λύκος* (Lykos) på gresk og *Lycus* på latin.

Kilden er øst i De pontiske fjell i provinsen Gümüşhane. Elva renner nordvestover og munner til slutt ut i Yeşilırmak. I midtre del av elveløpet er det to store demninger. De nederste 150&nbsp;km av elva, fra Suşehri til Reşadiye og Niksar, følger den store forkastningen som skiller den anatoliske kontinentalplaten fra den eurasiske.

Det er fire vegetasjonstyper i dalen: maquis, skog, degradert skog og hydrofil (fuktelskende) vegetasjon. Karakteristiske arter for maquisen er kermeseik, oliven, *[[Arbutus andrachne]]*, *[[Phillyrea latifolia]]*, *[[Fontanesia phillyreoides]]*, *[[Cistus creticus]]*, *[[Thymbra spicata]]*, *[[Clematis flammula]]* og styrakstre. Skogsvegetasjonen omfatter tyrkisk furu, svartfuru, furu og orientbøk. Der den opprinnelige skogen er ødelagt finnes degradert skog bestående av duneik, frynseeik og gresk einer. Langs bredden av Kelkit vokser hydrofil vegetasjon med arter som kyskhetstre, *[[Tamarix smyrnensis]]*, smalsølvbusk og *[[Periploca graeca]]*.

## Litteratur
* 
*
J’ai tué ma mère

***J'ai tué ma mère*** er en canadisk dramafilm fra 2009, regissert av Xavier Dolan (hans regidebut). Dolan skrev også manuset, produserte filmen og spilte hovedrollen. 

Filmen fikk god kritikk og vant tre priser under filmfestivalen i Cannes i 2009. Etter at filmen hadde verdenspremière der 18. mai 2009 fikk den stående applaus. *J'ai tué ma mère* har fått mye oppmerksomhet fordi regissøren var 20 år gammel da filmen ble utgitt og 16 år da han skrev manuset. Foruten Dolan selv medvirker også Anne Dorval, Suzanne Clément og François Arnaud i andre hovedroller. Dolan har sagt at filmen er delvis selvbiografisk.

Filmen ble utnevnt til Canadas bidrag til Oscar for beste fremmedspråklige film for den 82. Oscar-utdelingen, men ble ikke nominert.

## Handling
*J'ai tué ma mère* handler om 16-åringen Hubert Minel (Xavier Dolan), som hater sin mor (Anne Dorval), gjør sine første erfaringer som homofil og som føler at store deler av verden bare er til for å skape ytterligere problemer for ham selv. Konfliktene med moren, forelskelsen i klassekameraten Antonin (François Arnaud) og det gode forholdet til læreren Julie (Suzanne Clément) skildres fra Huberts ståsted. Deler av filmen er skutt med en dokumentarstil.

## Medvirkende
* Xavier Dolan som Hubert Minel
* Anne Dorval som Chantale Lemming, Huberts mor
* Suzanne Clément som Julie Cloutier, Huberts lærer
* François Arnaud som Antonin Rimbaud, Huberts kjæreste
* Niels Schneider som Éric, en gutt på kostskolen
* Patricia Tulasne som Hélène Rimbaud, Antonins mor
* Pierre Chagnon som Richard Minel, Huberts far
* Monique Spaziani som Denise, Chantales venninne
* Benoît Gouin som Principal Nadeau, rektor på kostskolen

## Referanser


## Eksterne lenker
*
Botswana under Paralympiske sommerleker 2004

**[[Botswana]]** sendte én deltaker til **[[Paralympiske sommerleker 2004]]** i Athen, Hellas.

Dette var første gang nasjonen deltok under de paralympiske leker.

## Medaljer

## Friidrett

;Kvinner

## Referanser
Grammy Hall of Fame

**Grammy Hall of Fame Award** er en musikkpris stiftet i 1973 for å hedre innspillinger som er eldre enn 25 år og har «kunstnerisk eller historisk verdi» (*qualitative or historical significance*). Prisen er en del av Grammy-prisene som blir delt ut av National Academy of Recording Arts and Sciences hvert år i USA. Prisen kan gå til enkeltinnspillinger, singler eller album, i alle musikksjangre. I 2010 hadde cirka 850 innspillinger fått prisen og blitt innlemmet i Grammy Hall of Fame.

Alfabetiske lister etter album tittel:

* Liste med Grammy Hall of Fame Award (A–D)
* Liste med Grammy Hall of Fame Award (E–I)
* Liste med Grammy Hall of Fame Award (J–P)
* Liste med Grammy Hall of Fame Award (Q–Z)

## Eksterne lenker
*Offisiell nettsted
Richard Petersen

**Richard Petersen** (født 10. juni 1821 i Pipergården i Christiania, død 1. mai 1908 i samme by) var en norsk fengselsdirektør.

Richard Petersen var sønn av advokat, senere statsråd Hans Christian Petersen og Marie Christine Thrane. Han var fetter av arbeiderlederen Marcus Thrane. I 1856 ble han gift med Camilla Wilhelmine Mariboe (1824–1881), datter av professor Carl Mariboe, stifteren av Mariboes Skole i København.

Petersen ble *[[cand. jur.]]* i 1846 og kopist i Kirkedepartementet i 1853. I 1858 ble han konstituert som direktør for Botsfengselet i Kristiania under Poul Magnus Norums fravær. Han overtok embetet i 1860 og beholdt det helt til 1892. Han deltok som norsk delegert på flere internasjonale fengselskongresser.

I 1893 og 1894 nedskrev Petersen sine erindringer, som delvis ble utgitt som *Fængsels-liv* i 1894, delvis i *[[Aftenposten]]* under tittelen «Studenterliv». En del ble også trykt i *[[St. Hallvard (tidsskrift)|St. Hallvard]]* (1916). Han var teaterinteressert og medlem av direksjonen i Christiania Theater.

## Utmerkelser
Petersen ble ridder av St. Olavs Orden i 1881.

## Litteratur
* *Den Kongelige norske Sankt Olavs orden 1847–1947*. Oslo: Grøndahl, 1947
* Sigurd Grieg: «Petersen, Richard», i ''Norsk biografisk leksikon, bind 11. Oslo: Aschehoug, 1952
The Cloverfield Paradox

***The Cloverfield Paradox*** er en amerikansk science fiction-film regissert av Julius Onah og fotografert av Dan Mindel.

Den er en oppfølger til *[[10 Cloverfield Lane]]* (2016).

## Handling
En sjokkerende oppdagelse tvinger en gruppe astronauter om bord i en romstasjon til å kjempe for overlevelse mens deres virkelighet har forandret seg.

## Rolleliste
* Daniel Brühl
* Elizabeth Debicki
* Gugu Mbatha-Raw
* Chris O'Dowd
* Zhang Ziyi
* David Oyelowo
* Aksel Hennie
* John Ortiz

## Referanser


## Eksterne lenker
Boccia under Paralympiske sommerleker 2016 – BC1 individuelt

**Boccia i klassen [[BC1]] individuelt** under Paralympiske sommerleker 2016 ble arrangert fra 13. til 16. september i Sambodromo i Rio de Janeiro. 16 utøvere deltok, og det konkurreres i mix, ved at menn og kvinner konkurrerer i samme klasse.

Konkurranseformen ble endret i forhold til Paralympiske sommerleker 2012, ved at gruppespill ble lagt til. De to beste fra hver gruppe gikk til kvartfinalene. 

Sølvmedaljevinner fra 2012, britiske David Smith, vant gullet, dette var hans andre paralympiske gullmedalje noen sinne, og hans første individuelle. Han slo nederlandske Daniel Perez 5-0 i finalen, og Sør-Koreas Yoo Won Jeong slo Antonio Marques 8-1 i bronsefinalen.

## Finaler

## Gruppespill

### Gruppe A

### Gruppe B

### Gruppe C

### Gruppe D
Trier-slekten

**Trier** er en jødisk slekt som innvandret til Danmark fra Trier på 1700-tallet.

Siden er slekten blitt inngiftet med en gren av slekten Mørch fra Nørrejylland og har satt betydelige avtrykk i dansk skole-, kunst- og kulturliv.

## Historie
Den vidtrekkende slekten stammer hovedsakelig fra to brødre i annen generasjon: Bankieren Schalom Seligman Trier (1768–1838) og grossereren Meyer Seligman Trier (1770–1837), som var stamfar til blant annet politikerne Herman Martin (1845–1925) og Gerson Trier (1851–1918) samt legen Seligman Meyer Trier (1800–1863). Sistnevnte var far til apoteker Salomon Meyer von Trier (1804–1894), forretningsmannen Adolph Meyer Trier (1817–1889) og lege Frederik Jakob Trier (1831–1898).

Schalom Seligman Triers sønnesønn var høyskolemannen Ernst John von Trier (1837–1893), og hans morfar var Mendel Levin Nathanson, som etablerte Vallekilde Højskole. Ernst Trier fikk fem barn med sin andre kone Julie Marstrand:

Ingeborg Trier (1868–1904).

Sigrid Trier (1871–1954), gift med Povl Hansen, som etterfulgte Ernst Trier som forstander for Vallekilde Højskole.

Gudrun Trier (1877–1956), gift med arkitekten Ejvind Mørch.

Esther Trier (1881–1967), gift med arkitekten Jep Fink.

Ernst Triers sønn, maleren Troels Trier (1879–1962), fikk fire barn med Karen Dal; blant annet malerne Ernst Trier (1920–1979) og Niels Holmer Trier (1916–1999). Niels var gift med Aase Frederiksen og ble far til tre barn; blant dem musikeren og kunstneren Troels Trier (født 1940) og gitaristen Lars Trier. Maleren Ernst Trier giftet seg for andre gang med Else Petersen. De hadde to døtre.

Musikeren Troels Trier var gift med Dea Trier Mørch og er far til musiker Tobias Trier (født 1973) og forfatter og billedkunstner Sara Trier (født 1975). Journalisten Lars Trier Mogensen er gift med Sara Trier og har tatt hennes etternavn som mellomnavn.

## Kilder
* Familien Merch i Ferslev-Gunderup
* Oversikt over andre Merch/Mørke-slekter i nord-jylland
* *[[Den Store Danske Encyklopædi|Den Store Danske]]*
* *[[Weilbachs Kunstnerleksikon|I Kunst]]*
* *[[Dansk biografisk leksikon|American biografisk militært personell]]*

## Litteratur
* Inuk Luplau Janssen, *Mendel Levin Nathanson og hans familie*, København 1960.
Reel Models: The First Women of Film

***Reel Models: The First Women of Film*** er et dokumentarprogram som ble vist på den amerikanske fjernsynskanalen American Movie Classics (AMC) 30. mai 2000. TV-programmet handler om filmhistoriens første kvinnelige filmskapere. Fire kvinner ble presentert, mens fire av samtidens skuespillere fortalte om dem.

* Alice Guy, som produserte og regisserte *[[La Fee Aux Choux]]*, en av de første filmene noensinne. Shirley MacLaine forteller om henne.
* Lois Weber, som ble rost for å ta opp viktige temaer som prevensjon, skilsmisse og alkoholisme. Susan Sarandon forteller om Weber.
* Frances Marion, som lanserte skuespillerkarrièren til Gary Cooper og var manusforfatteren til Greta Garbos første talerolle. Hillary Swank forteller om henne.
* Dorothy Arzner, den eneste kvinnelige regissøren i USA i 1930-årene. Minnie Driver forteller om Arzner.

Filmhistorikerne Anthony Slide og Alison McMahan og filmregissøren Francis Ford Coppola medvirker også.

Laura Fries fra *[[Variety]]* ga programmet god kritikk, og skrev at informasjonen som presenteres fungerer som sterk kritikk på mangelen på kvinner i datidens filmbransje. Da programmet ble sendt på TV hadde ingen kvinne vunnet Oscar for beste regi. Kathryn Bigelow ble den første i 2010. Hun skrev videre at MacLaine og Sarandon hadde sterk innlevelse, men at Swank var «overraskende stiv» i sin fortelling. TV-programmet vant en Daytime Emmy Award for beste enkeltprogram.

## Referanser


## Eksterne lenker
*
Airat Ichmouratov

**Airat Rafailovich Ichmouratov** (russisk: Айрат Рафаилович Ишмуратов – *Ajrat Rafailovitsj Isjmuratov*, født 28. juni 1973) er en Volga tatarsk-født russisk-canadisk komponist, dirigent og klezmer-klarinettist. Han er dirigent og residentkomponist i det Montreal-baserte kammerorkesteret «Nouvelle Génération», klarinettist i den Montreal-baserte Klezmer-gruppen Kleztory og invitert professor ved Université Laval i Quebec i Canada.

## Tidlig liv
Ichmuratov er født og oppvokst i Kazan, hovedstaden og den største byen i Tatarstan-republikken, Russland. Han studerte klarinett ved Kazan-konservatoriet, hvor han ble uteksaminert i 1996.
## Karriere
I 1998 flyttet Ichmouratov permanent til Montreal i Canada, hvor han tok en mastergrad ved Université de Montréal, hvor han studerte med Andre Moisan. Han grunnla Muczynski-trioen med Luo Di på cello og Evgenia Kirjner på piano, som vant førstepremie  og the Grand Award på National Music Festival (Canada, 2002) og førstepremien på  den åttende internasjonale kammermusikkonkurransen i Kraków (Polen, 2004)

### Dirigent
Ichmouratovs første dirigentjobb etter at han mottok sin doktorgrad på University of Montreal (2005) var med kammerorkesteret Les Violons du Roy i Quebec by, hvor han var dirigentassistent for Bernard Labadie. Ichmouratov ble tildelt stillingen som residentdirigent for  Quebec Symphony Orchestra fra 2009 til 2011,  hvor han assisterte den israelske dirigenten og komponisten Yoav Talmi. I 2011, da han erstattet Yuli Turovsky på kort varsel , dirigerte Ichmouratov I Musici de Montréal Chamber Orchestra på turné i USA, Brazil og Peru. I oktober 2011 gjorde han sin debut med Tatarstan Academic State Opera and Ballet Theatre (Russland) og ble igjen invitert til å dirigere Puccinis Turandot og Verdis sin Rigoletto i løpet av 2012-13-sesongen og den påfølgende europeiske turneen.
### Kleztory
I 2000, knyttet Ichmouratov seg til klezmer-gruppen Kleztory, hvor han i dag spiller klarinett, komponerer og arrangerer. I 2012 var Kleztory den eneste kanadiske deltaker med i den tredje internasjonale jødiske musikkfestivalen i Amsterdam. Siden de vant Klezmer Fürth Prize resulterte det i opptreden under Fürth Klezmer Festival i Tyskland våren 2013..
### Komponist
Musikken til Airat Ichmouratov har blitt fremført av et stort antall ensembler og musikere i land rundt i verden, inkludert Maxim Vengerov, Quebec Symphony Orchestra, Orchestre Métropolitain, Taipei Symphony Orchestra, Les Violons du Roy, New Orford String Quartet, Yuli Turovsky & I Musici de Montreal, og «Amadeus» Chamber Orchestra på polsk radio.
Ichmouratov ble utnevnt til residentkomponist på «Concerts aux îles du Bic» i 2012, Composer of Summer at Orford Arts Centre i 2013  og Summer Composer at 17e édition of Festival Classique des Hautes-Laurentides i 2015. Siden 2010 har Ichmouratov vært medkomponist hos Canadian Music Centre.

## Referanser


## Eksterne lenker
* 
*
Spaghetti alla puttanesca

**Spaghetti alla puttanesca** er en tradisjonell italiensk pastarett med en saus bestående av knuste tomater, olivenolje, hvitløk, oliven, kapers og ansjos. Retten er relativt ny; først på 1960-tallet begynte den å bli alment kjent, i henhold til *Unione Industriali Pastai Italiani*, de italienske pastaprodusentenes forening.

## Navnet
Det finnes mange historier om bakgrunnen for navnet, blant annet den journalisten Annarita Cuomo offentliggjorde i 2005 i lokalavisen *Il Golfo* for øyene Ischia og Procida: at retten ble oppfunnet på 1950-tallet av arkitekt og restauratør Sandro Petti på Ischia for noen sultne venner en sen sommerkveld.

## Referanser


## Eksterne lenker
* Puttanesca-oppskrift på Matklubben.se Hentes 2011-04-10 
* Puttanesca-oppskrift på Tasteline  Hentet 2011-04-10
Burkina Faso under Paralympiske sommerleker 2012

**[[Burkina Faso]]** sendte to deltakere til **[[Paralympiske sommerleker 2012]]** i London.

Før lekene i London 2012 hadde Burkina Faso deltatt i fire paralympiske sommerleker. Det har ikke vunnet noen medaljer ennå.

## Medaljer

## Referanser
Nintendo Power

***Nintendo Power*** var et nyhets- og strategitidsskrift, som ble publisert månedlig i USA og Canada. Den første utgivelsen kom i 1988, og den siste kom i desember 2012.

## Referanser


## Eksterne lenker
*
Darja Sjmeljova

**Daria Shmeleva** (født 26. oktober 1994) er en russisk syklist.

Hun representerte Russland under Sommer-OL 2016 i Rio de Janeiro, der hun tok sølv i lagsprint.

Under Sommer-OL 2020 i Tokyo som ble arrangert i 2021, tok hun bronse i lagsprint.

## Referanser


## Eksterne lenker
*
Riebnes

**Riebnes** er en innsjø nord for Hornavan i Arjeplog kommune i Lappland, Sverige. Innsjøen inngår i nedbørsfeltet til Skellefteälven. Den sørlige delen av innsjøen ligger i Hornavan-Sädvajaure fjällurskogs naturreservat.

Innsjøen regnes å ligge 510 meter over havet, og dekker da et areal på 63,4 kvadratkilometer. Største dybde oppgis som 42 meter. Men innsjøen er regulert, og høyden varierer dermed fra 500 til 513 moh. 

Siden 1930-tallet har Kungsleden krysset innsjøen ved grenda Vuonatjviken, som ble etablert i 1890-årene. Denne grenda måtte flyttes høyere opp da innsjøen ble demmet opp i 1973. Innbyggerne her livnærer seg nå kun av turisme.

Innsjøen har utløp i sydenden via Riebnesströmmen til Hornavan.

Det samlede nedbørsfeltet utgjør 975 kvadratkilometer, hvorav 47 % er skog, 21 % er høyfjell og 32 % vannflater.

## Galleri

Riebnes_and_Vuonatjviken.jpg|Utsikt over Riebnes mot Vuonatjviken
Riebnes 01.jpg|Riebnes mot nordvest.
Riebnes 02.jpg|Riebnes mot sydøst.
Riebnes 05.jpg|På innsjøens vestside.


## Se også
* Liste over innsjøer i Skandinavia

## Referanser
Elis Ligtlee

**Elis Ligtlee** (født 28. juni 1994) er en nederlandsk syklist.

Hun representerte Nederland under Sommer-OL 2016 i Rio de Janeiro, der hun tok gull i keirin.

I august 2016 ble hun utnevnt til ridder av Oranje-Nassau-ordenen.

## Referanser


## Eksterne lenker
*
Becky James

**Rebecca Angharad «Becky» James** (født 29. november 1991) er en britisk syklist.

Hun representerte Storbritannia under Sommer-OL 2016 i Rio de Janeiro, der hun tok to sølvmedaljer.

## Referanser


## Eksterne lenker
*
Burkina Faso under Paralympiske sommerleker 2000

**[[Burkina Faso]]** sendte en deltakere til **[[Paralympiske sommerleker 2000]]** i Sydney.

Før lekene i Sydney 2012 hadde Burkina Faso deltatt i to paralympiske sommerleker. Det hadde ikke vunnet noen medaljer enda.

## Medaljer

## Referanser
Kelly Catlin

**Kelly Catlin** (født 3. november 1995, død 7. mars 2019) var en amerikansk syklist.

Hun representerte USA under Sommer-OL 2016 i Rio de Janeiro, der hun tok sølv i lagforfølgelse.

## Død
Catlin begikk selvmord i mars 2019, 23 år gammel.

## Referanser


## Eksterne lenker
*
Euclid (programmeringsspråk)

**Euclid** er et imperativt programmeringsspråk som brukes til å skrive verifiserbare programmer. Språket ble konstruert av Butler Lampson og hans medarbeidere ved Xerox PARC lab i midten av 1970-årene. Implementasjonen ble ledet av Ric Holt ved University of Toronto og James Cordy var den primære programmerer bak den første implementasjonen av kompilatoren. Euclid ble opprinnelig konstruert for mikroprosessoren Motorola 6809.

Det var et innovativt prosjekt på denne tiden. Teamet som utviklet kompilatoren hadde et budsjett på §2 millioner over en periode på to år, og fikk oppdraget av Defense Advanced Research Projects Agency (DARPA) ved Forsvarsdepartementet i USA og  Canadas forsvarsdepartement. Språket ble brukt i en del år av I. P. Sharp Associates, MITRE Corporation, SRI International og ulike andre internasjonale institutter for forskning i systemprogrammering og sikre programvaresystemer.

Euclid nedstammet fra programmeringsspråket Pascal. Etterkommere av Euclid omfatter blant annet Mesa, Concurrent Euclid og Turing.

## Eksterne lenker
*B.W. Lampson, J.J. Horning, R.L. London, J.G. Mitchell and G.J. Popek 1977. Report on the programming language Euclid. SIGPLAN Notices 12, 2 (February 1977), 1-79.
*R.C. Holt, D.B. Wortman, J.R. Cordy and D.R. Crowe 1978. The Euclid Language: a progress report. In Proceedings of the 1978 Annual Conference (Washington, D.C., United States, December 04 - 06, 1978), 111-115.
*D.B. Wortman and J.R. Cordy 1981. Early experiences with Euclid. In Proc. 5th international Conference on Software Engineering (San Diego, California, United States, March 09 - 12, 1981), 27-32.
Burundi under Paralympiske sommerleker 2012

**[[Burundi]]** deltok under **[[Paralympiske sommerleker 2012]]** i London, Storbritannia, fra 29. august til 9. september 2012.

Før lekene i London i 2012 hadde ikke Burundi vunnet noen medaljer. Den eneste deltakelsen tidligere var ved sommerlekene i 2008.

## Medaljer

## Referanser